Na osnovu člana 23 stav 1 Zakona o upravljanju otpadom ("Službeni list CG", br. 34/24, 92/24 i 128/26) i člana 54 stav 1 tačka 10 Statuta Glavog grada ("Službeni list CG-Opštinski propisi" br. 08/19, 20/21, 49/22 i 51/25), uz prethodnu saglasnost Ministarstva ekologije, održivog razvoja i razvoja sjevera, broj ____________ od ________ 2026. godine, Skupština Glavnog grada-Podgorice, na sjednici održanoj _________ 2026. godine, donijela je
ODLUKU
o donošenju Lokalnog plana upravljanja komunalnim i neopasnim građevinskim otpadom u Glavnom gradu Podgorica za period 2026-2029. godine

Član 1
Donosi se Lokalni plan upravljanja komunalnim i neopasnim građevinskim otpadom u Glavnom gradu Podgorica za period 2026 - 2029. godina.
Član 2
Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".


Broj: _________________________
Podgorica,____________ 2026. godine


Skupština Glavnog Grada - Podgorice
Predsjednik skupštine,
Srđan Perić, s.r.








O b r a z l o ž e nj e


PRAVNI OSNOV za donošenje Odluke o donošenju Lokalnog plana upravljanja komunalnim i neopasnim građevinskim otpadom u Glavnom gradu Podgorica za period 2026-2029. godine sadržan je u članu 30 stav 1 Zakona o upravljanju otpadom ("Službeni list CG", br. 34/24, 92/24 i 128/26) kojim je propisano da   Lokalni plan donosi skupština Glavnog grada, Prijestonice i opštine  na period na koji je donijet Državni plan i članu 54 stav 1 tačka 10 Statuta Glavnog grada ("Službeni list CG - Opštinski propisi", br. 08/19, 20/21, 49/22 i 51/25) kojim je propisano da Skupština Glavnog grada donosi donosi planove i programe iz oblasti zaštite životne sredine.

RAZLOZI ZA DONOŠENJE ove odluke sadržani su u Zakonu o upravljanju otpadom kojim je utvrđena obaveza jedinici lokalne samouprave da donese lokalni plan  koji mora  biti usklađen  sa državnim planom. Državni plan upravljanja otpadom za period 2025-2029. godine  objavljen je u Službenom listu Crne Gore broj 25/26 dana 28.02.2026. godine. Donošenje lokalnog plana upravljanja otpadom je pored zakonske i ekološka i ekonomska obaveza jedinice lokalne samouprave i ovaj dokument predstavlja strategiju za pravilno sakupljanje, selekciju, reciklažu i odlaganje otpada na nivou Glavnog grada, kao i jačanje ekološke svijesti stanovništva, škola i privrede. 

OBJAŠNJENJE POJEDINIH ODREDABA ODLUKE       
Predloženom odlukom propisano je da  se donosi Lokalni plan upravljanja komunalnim i neopasnim građevinskim otpadom u Glavnom gradu Podgorica za period 2026-2026. godine i članom 2 je  propisan rok stupanja na snagu Odluke. 
Shodno iznijetom, predlaže se Skupštini Glavnog grada da donese Odluku o donošenju lokalnog plana upravljanja komunalnim i neopasnim građevinskim otpadom u Glavnom gradu Podgorica za period 2026-2029. godine.





